23.3.2010 Den Europæiske Unions Tidende L 75/17 KOMMISSIONENS FORORDNING (EU) Nr. 238/2010 af 22. marts 2010 om ændring af bilag V til Europa-Parlamentets og Rådets forordning (EF) nr. 1333/2008 for så vidt angår mærkningsbestemmelserne for drikkevarer, der indeholder over 1,2 % vol. alkohol og visse fødevarefarvestoffer (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsæt- ningsstoffer (1), særlig artikel 24, stk. 3, og ud fra følgende betragtninger: (1) — Bilag V til forordning (EF) nr. 1333/2008 indeholder en liste over fødevarefarvestoffer, for hvilke mærkningen skal indeholde den supplerende oplysning, at de pågæl- dende farvestoffer kan have en negativ indvirkning på børns aktivitet og koncentrationsevne. (2)  Bilag V til forordning (EF) nr. 1333/2008 indeholder allerede en undtagelse fra denne bestemmelse for føde- varer, hvor farven er anvendt af sundhedshensyn eller til anden mærkning af kødprodukter eller til stempling eller farvedekoration af æggeskaller. (3) — De farvestoffer, der er opført i bilag V til forordning (EF) nr. 1333/2008, kan anvendes i visse alkoholholdige drik- kevarer såsom aromatiserede vine, aromatiserede vinba- serede drikkevarer og aromatiserede cocktails af vinpro- dukter, frugtvin, cider, pæremost og visse typer spiritus. I betragtning af at produkter med et alkoholindhold på over 1,2 % vol. ikke er bestemt til at blive indtaget af børn, er den supplerende mærkning, der er obligatorisk i henhold til bilag V til forordning (EF) nr. 1333/2008, derfor hverken nødvendig eller hensigtsmæssig for sådanne fødevarer. (4) — Bilag V til forordning (EF) nr. 1333/2008 bør således ændres i overensstemmelse hermed. (5) — Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed, og hverken Europa-Parla- mentet eller Rådet har modsat sig foranstaltningerne — VEDTAGET DENNE FORORDNING: Artikel 1 I bilag V til forordning (EF) nr. 1333/2008 foretages følgende ændringer: Fodnoten »(") Med undtagelse af fødevarer, hvor farven/farverne er anvendt af sundhedshensyn eller til anden mærkning af kødprodukter eller til stempling eller farvedekoration af ægge- skaller.« erstattes af følgende: »(") Med undtagelse af: a) fødevarer, hvor farven/farverne er anvendt af sund- hedshensyn eller til anden mærkning af kødprodukter eller til stempling eller farvedekoration af æggeskaller, og b) drikkevarer med et alkoholindhold på over 1,2 % vol.« Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Den anvendes fra den 20. juli 2010. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. marts 2010. (1) EUT L 354 af 31.12.2008, s. 16. På Kommissionens vegne José Manuel BARROSO Formand